CELEX: E2017P0001
Language: et
Date: 2017-01-11 00:00:00
Title: Konkurrenten.no AS poolt 11. jaanuaril 2017 EFTA järelevalveameti vastu esitatud hagi (kohtuasi E-1/17)

9.3.2017   
            
            
               ET
            
            
               Euroopa Liidu Teataja
            
            
               C 73/23
            
         Konkurrenten.no AS poolt 11. jaanuaril 2017 EFTA järelevalveameti vastu esitatud hagi
   (kohtuasi E-1/17)
   (2017/C 73/13)
   Ettevõtja Konkurrenten.no AS, keda esindab advokaat Jon Midthjell büroost Advokatfirmaet Midthjell AS, Grev Wedels plass 5, N-0151 Oslo, Norra, esitas 11. jaanuaril 2017 EFTA kohtule hagi EFTA järelevalveameti vastu.
   Hageja taotleb, et EFTA kohus:
   
               1.
            
            
               tühistaks EFTA järelevalveameti 7. mai 2015. aasta otsuse nr 179/15/COL ning
            
         
               2.
            
            
               kohustaks kostjat ja menetlusse astunud kolmandaid isikuid tasuma menetluskulud.
            
         Õiguslik ja faktiline taust ning hagi toetuseks esitatud väited:
   
               —
            
            
               Hageja Konkurrenten.no AS on eraõiguslik ettevõtja kiirbussiliinide turul Norra kesk- ja lõunaosa piirkondade vahel.
            
         
               —
            
            
               23. märtsil 2011 esitas Konkurrenten Norra vastu kombineeritud kaebuse seoses riigiabi ja riigihangetega, mille tagajärjel EFTA järelevalveamet algatas kaks eraldi uurimist: ühe seoses riigihangetega (ESA juhtumid nr 69548 ja 69656) ning ühe seoses riigiabiga (ESA juhtumid nr 69694 ja 73321).
            
         
               —
            
            
               27. juunil 2012 esitas EFTA järelevalveamet Norra vastu põhjendatud arvamuse seoses kaebuse riigihangete osaga.
            
         
               —
            
            
               Kaebuse riigiabi osa tulemuseks oli vaidlustatud 7. mai 2015. aasta otsus nr 179/15/COL.
            
         
               —
            
            
               7. juulil 2015 teavitasid Norra ametiasutused kooskõlas vaidlustatud otsuse artikliga 5 EFTA järelevalveametit kirja teel, et hageja konkurendile Nettbussile antud ebaseadusliku abi kogusumma oli 99 453 890 Norra krooni.
            
         
               —
            
            
               7. septembril 2015 möödus vaidlustatud otsuse artiklis 4 sätestatud ebaseadusliku abi tagasimaksmise ajapiirang, ilma et abi oleks tagasi makstud.
            
         
               —
            
            
               Nettbuss keeldus tagasinõuet tasumast ja tekkinud konflikti tõttu küsisid Norra ametiasutused 6. oktoobri 2015. aasta kirjas EFTA järelevalveametilt selgitust vaidlustatud otsuse kohta. EFTA järelevalveamet selgitas oma 26. oktoobri 2015. aasta vastuses, et ei nõustu Norra ametiasutuste tõlgendusega ning asus Nettbussi poolele.
            
         
               —
            
            
               Järgnevas, 12. novembri 2015. aasta kirjas EFTA järelevalveametile märkisid Norra ametiasutused, et tuginedes sellele, kuidas EFTA järelevalveamet vaidlustatud otsust tõlgendab, tuleks tagasinõuet märgatavalt vähendada.
            
         
               —
            
            
               8. septembril 2016 sõlmisid Aust-Agderi maakond ja Nettbuss kokkuleppe, mille kohaselt Nettbuss nõustus tagastama 5 000 000 Norra krooni.
            
         
               —
            
            
               Hageja ei ole EFTA järelevalveameti tõlgendusega nõus ja väidab, et vaidlustatud otsus jättis kehtima praktiliselt kogu riigiabi, mille Nettbuss 10 aasta jooksul (2004–2014) Aust-Agderi maakonnalt sai.